Ordonanța Curții (Camera a noua) din 17 ianuarie 2023 (cerere de decizie preliminară formulată de Sofiyski rayonen sad - Bulgaria) – Procedură inițiată de TBI Bank
(Cauza C-379/211, TBI Bank)
[Trimitere preliminară – Articolul 53 alineatul (2) și articolul 99 din Regulamentul de procedură al Curții – Credit de consum – Directiva 93/13/CEE – Articolul 6 alineatul (1) – Clauze abuzive – Refuzul emiterii unei somații de plată imediată în cazul unei pretenții întemeiate pe o clauză abuzivă – Consecințe privind caracterul abuziv al unei clauze contractuale – Instrucțiunile unei instanțe superioare care nu respectă consecințele menționate]
Limba de procedură: bulgara
Instanța de trimitere
Sofiyski rayonen sad
Părțile din procedura principală
Reclamantă: TBI Bank
Dispozitivul
Articolul 6 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii
trebuie interpretat în sensul că
instanța națională sesizată cu o cerere de emitere a unei somații de plată, în cazul în care debitorul-consumator nu participă la procedură până la emiterea acesteia, este obligată să înlăture din oficiu aplicarea unei clauze abuzive a contractului de credit de consum încheiat între acest consumator și profesionistul vizat pe care este întemeiată o parte din creanța invocată.
În această ipoteză, instanța are posibilitatea de a respinge în parte această cerere, cu condiția, pe de o parte, ca acest contract să poată continua să existe fără nicio altă modificare, revizuire sau completare, aspect a cărui verificare revine instanței menționate și, pe de altă parte, ca pretențiile care decurg din această clauză să poată fi delimitate de restul cererii.
Articolul 6 alineatul (1) din Directiva 93/13
trebuie interpretat în sensul că
se opune ca o instanță națională căreia îi revine sarcina de a se pronunța în urma trimiterii spre rejudecare din partea unei instanțe superioare să fie obligată, în conformitate cu dreptul procesual național, prin aprecieri de drept, precum și prin instrucțiuni emise de instanța superioară, în cazul în care consideră, având în vedere interpretarea solicitată Curții, că prin aceste aprecieri și aceste instrucțiuni nu se concretizează consecințele juridice ale caracterului abuziv al unei clauze a unui contract de credit de consum.
____________
1     JO C 368, 13.9.2021.